Lee maag | Health24
Posted by: IM | 2011/05/30
Ek het nie altyd tyd om ontbyt te eet voor 10h30 nie. Ek kom al hoe meer agter dat my maag vreeslik seer raak wanneer ek nie ontbyt geeet nie, eintlik ook wanneer ek enige maaltyd gemis het. Ek drink wel baie tee en water in daardie tyd, maar my hele abdominale area kramp en voel opgeblaas. Dit gaan gewoonlik weg sodra ek iets geeet het. Waarom word dit so seer? Ek is bewus daarvan dat mens nie maaltye moet mis nie maar partykeer is daar net nie tyd nie. Is daar dalk iets wat ek sommer by my kan hou wat ek kan kry wat sal help vir hierdie uiters gevoelige krampe/pyne?
Jy kan Buscopan Co vir die krampe drink. Gaviscon Advanced sal ook voordelig wees vir die brand gevoel, maar ek stel voor dat jy 'n gastroskopie laat doen om 'n maagseer uit te skakel.